IÑAKI+PUYADENA

ELIXABET MORENO Iñaki Puyadenari eginiko elkarrizketa:

Errugbia da nire kirol gustokoena. Txiki-txikitan ezagutu nuen eta nire bizitzako parte garrantzitsua da. Kirolaren praktika bera gustatzeaz gain, taldean sortzen diren harremanak ditut gogoko, agian horregaitik maite dut hainbeste. Familia handi bat gara.
 * 1. Zein kirol duzu gustuen? Zergatik?**

17 bat urte daramatzat, 8 urteterekin hasi nintzen beraz. Hala ere, lehenengo urteetan batere seriotasunik gabe aritu nintzen. Taldekide guztiak zaharragoak ziren eta ez nuen gogor entrenatu edo partidarik joatzeko aukerarik izan, horregatik, kirola ezagutzen hasteko balio izan zuten lehen 2-3 urteak.
 * 2. Zenbat urte daramazkizu kirol honetan?**

Talde kirola denez, arrakastak taldearenak izaten dira eta talde bezala, lor dezakegun mailarik gorenera iristea izan da, ohorezko mailara alegia. Urteetako lan gogorraz lortutako emaitza da hau, gauzatzeko zaila benetan Ordizia bezalako herri txiki bateko taldearentzat. Pertsonalki, euskal selekzioarekin jokatzeko aukera izan dut hainbat alditan eta horrek ikasteko, lagun asko egiteko eta leku berriak ezagutzeko aukera eman dit.
 * 3. Zeintzuk izan dira zure kirol bizitzako arrakastarik aipagarrienak?**

Kanpotik begiratuz, errugbiak arriskutsua edo gogorregia dela pentsa daiteke, lehen pausua ematea oztopatuz. Horregaitik hau inolaz ere horrela ez dela esango nioke eta hortik aurrera gogor entrenatu, lagun asko egin, ahalik eta gehien gozatu eta beti aurrera egiteko.
 * 4. Zein gomendio emango zenioke kirol honetan ibili nahi duen gazte bati?**

Posible da, baina ikaragarri zaila aldi berean. Munduko beste herrialde batzuetan (Ingalaterra, Australia, Frantzia, Zelanda Berria,…) aspalditik daude liga profesionalak eta honek bertako maila asko hobetzea eragiten du. Gure ligan badira hainbat jokalari profesionalak direnak, baina orokorrean kanpotarrak dira. Hala ere, bertako mailak gora egiten du urtez urte, baita profesional kopuruak ere, beraz urte batzuen poderioz bertako jokalariak ere profesional izatera hel daitezke.
 * 5. Posible al da kirol honen inguruan profesionala izatea?**

Astean hiru egunetan elkartzen gara taldeko entrenamenduak egiteko. Bertan jokoaren atal eznerdinak, jokaldiak, sistemak,… lantzen ditugu. Asteko gainontzeko egunak eta batez ere txapelketaz kanpoko garaia alderdi fisikoa hobetzeko izaten dira. Entrenamendu hauetan indarra, potentzia, abiadura, erresistentzia… lantzen ditugu, korrika eta gimnasio ariketen bidez.
 * 6. Zein entrenamendu mota egiten duzu eta zein helbururekin?**

Eguneroko entrenamenduak ez dit gehiegi suposatzen egia esanda. Azken finean gustuko dudan zerbait da eta zortzietatik aurrera izaten direnez, beste gauza batzuk egiteko aukera ere izaten dut, nire lanak uzten didan bitartean noski. Arazo gehien partidekin izaten ditut. Sevillara, Bartzelonara, Valladolidera… bidaiatu behar izaten dugu eta astebukaera osoa igaro ohi dugu etxetik kanpo. Astelehenean lanera itzuli behar izaten dudala kontuan izanda, nahiko gogorra egiten zait. Bestalde, esan beharra dago urtean ez ditugula bidaia gehiegi egiten eta lehen esan dudan bezala hau da gustuko dudana, beraz pixka batean behintzat jarraitzeko asmoa dut.
 * 7. Zer suposatzen dizu eguneroko bizitzan kirola praktikatzea? Lagunekin, harremanak, ikasketak, familia...**

Kirola orokorrean dut gustoko. Denbora gehiago izango banu, edozer egiteko prest egongo nintzateke. Baina seriotasun eta jarraipen minimo batez gauzatzeko izanez gero, garbi daukat taldekako bat aukeratuko nukeela, kirola egitea bezain garrantzitsua iruditzen baitzaizkit talde baten egoteak irakasten dizkizun baloreak.
 * 8. Orain egiten ez duzun zein beste kirol egingo zenuke?**